ddrg/super_eurlex huggingface dataset:
DA Den Europæiske Unions Tidende C 301/60

Sag anlagt den 10. oktober 2008 — Intel mod Kommissionen

(Sag T-457/08)

(2008/C 301/99)

Processprog: engelsk

Parter

Sagsøger: Intel Corp. (Wilmington, De Forenede Stater) (ved N. Green, QC, og barrister K. Bacon)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens afgørelser annulleres.

— Fristen for indgivelse af Intel's besvarelse af den supplerende klagepunktsmeddelelse forlænges med 30 dage fra tidspunktet, hvor Intel fik aktindsigt i klagerens relevante dokumenter.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgeren i henhold til artikel 230 EF nedlagt påstand om annullation af høringkonsulentens afgørelse af 15. september 2008 vedtaget i henhold til artikel 10 i Kommissionens afgørelse 2001/462/EF/EKSF (1) i sag COMP/C-3/37.990 — Intel vedrørende en procedure efter artikel 82 EF, og af en afgørelse truffet af kommissionsmedlemmet omkring den 6. oktober 2008. De anfægtede afgørelser vedrører Kommissionens afslag på at fremlægge bestemte dokumenter, navnlig hidrørende fra klageren i sagen, hvilke dokumenter sagsøgeren hævder, er af direkte relevans for Kommissionens kritikpunkter i den supplerende klagepunktsmeddelelse. Høringskonsulenten afviste endvidere Intel's påstand om, at selskabet ikke kan udarbejde en korrekt besvarelse af den supplerende klagepunktsmeddelelse uden disse dokumenter, og afviste endvidere at forlænge den frist, Intel havde til at indgive besvarelsen af den supplerende klagepunktsmeddelelse.

Sagsøgeren har fremført to anbringender til støtte for sine påstande.

For det første har sagsøgeren gjort gældende, at afgørelserne indeholder retlige fejl, og at fristen for besvarelsen af den supplerende klagepunktsmeddelelse ikke kan begynde at løbe, medmindre aktmappen er indholdsmæssigt fuldstændig, ellers kan selskabet ikke effektivt udøve sin ret til forsvar.

For det andet har sagsøgeren gjort gældende, at de anfægtede afgørelser er åbenbart ulovlige, da de giver Kommissionen adgang til at fortsætte en undersøgelse, som er diskriminerende og partisk, og som hindrer sagsøgeren i at udøve sin ret til forsvar. Sagsøgeren har anført, at dette udgør en tilsidesættelse af princippet om god forvaltningsskik, hvilket princip kræver, at Kommissionen vedtager sin beslutning på grundlag af alle de faktiske og retlige oplysninger, der er til rådighed, og som kan påvirke beslutningen.

(1) Kommissionens afgørelse af 23.5.2001 om høringskonsulentens kompetenceområde under behandlingen af visse konkurrencesager, EFT L 162, s. 21.
—

Beslutningen annulleres, for så vidt den a. fastslår, at »statsstøtte, der er tildelt i medfør af regionallov nr. 9 af 1998, som er gennemført ulovligt af Italien ved beslutning nr. 33/6 og første udbud, er uforeneligt med fællesmarkedet, medmindre den støttebegunstigede ikke har indgivet en støtteansøgning på grundlag af denne ordning inden gennemførelsen af arbejde i forbindelse med et indledende investeringsprojekt« (beslutningens artikel 1), b. bestemmer, at »Den Italienske Republik skal tilbagesøge den uforenelige støtte, der er tildelt i henhold til ordningen omtalt i artikel 1, hos de begunstigede« (beslutningens artikel 2, stk. 1), og c. Den bestemmer, at »Den Italienske Republik ophæver alle igangværende udbetalinger af støtten i medfør af ordningen omtalt i artikel 1 med virkning fra datoen for vedtagelse af nærværende beslutning« (beslutningens artikel 2, stk. 4).
DA Den Europæiske Unions Tidende C 301/56

Sag anlagt den 29. september 2008 — SOZA mod Kommissionen

(Sag T-413/08)

(2008/C 301/93)

Processprog: engelsk

Parter

Sagsøger: Slovenský ochranný Zväz Autorský pre práva k hudobným dielam (SOZA) (Bratislava, Den Slovakiske Republik) (ved lawyer M. Favart)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 16. juli 2008 om en procedure i henhold til artikel 81 EF og artikel 53 EØS (sag COMPC2/38.698 — CISAC) annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgeren nedlagt påstand om delvis annullation af Kommissionens beslutning af 16. juli 2008 om en procedure i henhold til artikel 81 EF og artikel 53 EØS (sag COMPC2/38.698 — CISAC), særligt beslutningens artikel 3, hvori det fastslås, at EØS-CISAC-medlemmerne (1) anvendte en samordnet praksis i strid med artikel 81 EF og artikel 53 EØS ved at koordinere de territoriale afgrænsninger af de gensidige repræsentationsbemyndigelser, de hver især var tildelt, på en måde, som begrænser en licens til det nationale område for hvert forvaltningsselskab.

Sagsøgeren gør til støtte for sit søgsmål følgende gældende:

(i) Medtagelsen af territoriale afgrænsninger i dets aftaler om gensidig repræsentation er ikke en følge af en samordnet praksis.

(ii) Subsidiært gøres det gældende, at såfremt der foreligger en samordnet praksis vedrørende territoriale afgrænsninger, udgør denne ikke en begrænsning af konkurrencen i henhold til artikel 81 EF.

Sagsøgeren har med sit første anbringende gjort gældende, at Kommissionen begik en skønsfejl og tilsidesatte artikel 81 EF og artikel 253 EF ved at fastslå, at den parallelle territoriale afgrænsning, som var indeholdt i aftalerne om gensidig repræsentation, som blev indgået af sagsøgeren og de andre EØS-CISAC-medlemmer, er en følge af en samordnet praksis, hvorimod beslutningen undlod at fremlægge bevis for en sådan samordnet praksis.

Sagsøgeren har med sit andet anbringende gjort gældende, at den påståede samordnede praksis vedrørende territoriale afgrænsninger ikke er ulovlig, fordi den omhandler en form for konkurrence, som ikke er beskyttelsesværdig. Sagsøgeren har endvidere anført, at selv om den påståede praksis måtte anses for at begrænse konkurrencen, tilsidesætter den ikke artikel 81, stk. 1, EF, fordi den er nødvendig og står i et rimeligt forhold til et legitimt mål.

(1) International Confederation of Societies of Authors and Composers.
—

Beslutningen annulleres, for så vidt den a. fastslår, at »statsstøtte, der er tildelt i medfør af regionallov nr. 9 af 1998, som er gennemført ulovligt af Italien ved beslutning nr. 33/6 og første udbud, er uforenelig med fællesmarkedet, medmindre den støttebegunstigede ikke har indgivet en støtteansøgning på grundlag af denne ordning inden gennemførelsen af arbejde i forbindelse med et indledende investeringsprojekt« (beslutningens artikel 1), b. bestemmer, at »Den Italienske Republik skal tilbagesøge den uforenelige støtte, der er tildelt i henhold til ordningen omtalt i artikel 1, hos de begunstigede« (beslutningens artikel 2, stk. 1), og c. bestemmer, at »Den Italienske Republik ophæver alle igangværende udbetalinger af støtten i medfør af ordningen omtalt i artikel 1 med virkning fra datoen for vedtagelse af nærværende beslutning« (beslutningens artikel 2, stk. 4).
DA Den Europæiske Unions Tidende C 301/45

Sag anlagt den 5. september 2008 — Csepel Áramtermelő mod Kommissionen

(Sag T-370/08)

(2008/C 301/76)

Processprog: engelsk

Parter

Sagsøger: Csepel Áramtermelő kft (Budapest, Ungarn) (ved lawyers Á. Máttyus, K. Ferenczi, B. van de Walle de Ghelcke, T. Franchoo og D. Fessenko)

Sagsøgt: Kommissionen for De Europæiske Fællesskaber

Sagsøgerens påstande

— Annullation af beslutningen for så vidt som den angiver Csepel som modtager af den støtte, der betragtes som uforenelig med fællesmarkedet, og for så vidt som det i beslutningen pålægges Ungarn at tilbagesøge den påståede statsstøtte, inklusive renter, fra Csepel.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning K(2008) 2223 endelig udg. af 4. juni 2008 (sag C 41/2005 — ungarske strandede omkostninger), for så vidt som den angiver sagsøgeren som modtager af den støtte, der betragtes som uforenelig med fællesmarkedet, og for så vidt som det i beslutningen pålægges Ungarn at tilbagesøge den påståede statsstøtte, inklusive renter, fra sagsøgeren.

Sagsøgeren gør gældende, at Kommissionen ikke har bevist og anført en passende begrundelse for dens konklusion om, at den elkøbsaftale (PPA), som er indgået mellem sagsøgeren — ejer af et kraftværk i Ungarn, som til sidst blev overtaget af Atel AG — og den ungarske statsejede el-grossist, Magyar Villamos Muvek Rt. (»MVM«), udgør uforenelig statsstøtte. Sagsøgeren har til støtte for sine påstande anført følgende tre anbringender:

Sagsøgeren har i forbindelse med det første anbringende gjort gældende, at Kommissionen har tilsidesat artikel 253 EF og artikel 87, stk. 1, EF, ved ikke at begrunde beslutningen og anlægge et åbenbart urigtigt skøn, da den antog, at sagsøgerens PPA gav sagsøgeren en økonomisk fordel.

Sagsøgeren har i forbindelse med det andet anbringende gjort gældende, at Kommissionen anlagde et åbenbart urigtigt skøn, da den konkluderede, at sagsøgerens PPA er konkurrenceforvridende.

Sagsøgeren har i forbindelse med det tredje anbringende gjort gældende, at Kommissionen har tilsidesat proportionalitetsprincippet og ligebehandlingsprincippet, for så vidt som tilbagesøgningspligten på baggrund af de konkrete omstændigheder i sagen er ubegrundet på grundlag af generelle fællesskabsretsprincipper. Sagsøgeren har derudover anført, at Kommissionen anlagde et åbenbart urigtigt skøn i forbindelse med den metodologi, der blev anvendt med henblik på at beregne de beløb, der skulle tilbagesøges.
—

Der er sket en tilsidesættelse af artikel 16 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (1), idet denne bestemmelse udelukkende tillader iværksættelsen af undersøgelsesproceduren på den formodning, at der foreligger et tilfælde af »misbrug af støtte« og ikke af »indførelse af ulovlig støtte«. Det er ifølge sagsøgeren en konsekvens heraf, at hele den formelle undersøgelsesprocedure er ugyldig.
—

Afgørelse truffet den 14. juli 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 957/2006-4) annulleres, for så vidt som sagsøgers klage over Indsigelsesafdelingens afgørelse af 26. maj 2006, ansøgning nr. B 760 605, herved afvises.
—

Stephen Turner tilpligtes at betale sagens omkostninger, inklusive de omkostninger, der er pådraget i forbindelse med sagen for appelkammeret og for Retten i Første Instans.
—

Der er sket en tilsidesættelse af begrundelsespligten hvad angår beviset for ulovligheden i strid med traktatens artikel 253 og artikel 2 i forordning nr. 1/2003, idet den omstridte overtrædelse er fordrejet under falske forudsætninger, da Kommissionens bevisbyrde er lettet. Det gøres herved gældende, at Kommissionen kunne godtgøre en udveksling af oplysninger mellem konkurrenter, men ikke, at der forelå et kartel med begrænsende formål. Denne fordrejning af overtrædelsen var til fordel for Kommissionen, som angiveligt på urigtig vis kunne påberåbe sig mekanismer, som per se rule af hard core restrictions, hvorved den således lettede sin egen bevisbyrde og kunne undlade at tage hensyn til den omstændighed, at den påståede ulovlighed ikke har haft virkninger på markedet.
DA Den Europæiske Unions Tidende C 313/40

Sag anlagt den 29. september 2008 — IMRO mod Kommissionen

(Sag T-415/08)

(2008/C 313/72)

Processprog: engelsk

Parter

Sagsøger: Irish Music Rights Organisation Ltd (The) — Eagras um Chearta Cheolta IMRO (Dublin, Irland) (ved lawyer M. Favart og solicitor D. Collins)

Sagsøgt: Kommissionen for De Europæiske Fællesskaber

Sagsøgerens påstande

— Artikel 3 i Kommissionens beslutning af 16. juli 2008 om en procedure i henhold til artikel 81 EF og artikel 53 EØS (Sag COMP/C2/38.698 — CISAC) annulleres, og

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med sit søgsmål har sagsøgeren i henhold til artikel 230 EF nedlagt påstand om delvis annullation af Kommissionens beslutning K(2008) 3435 endelig udg. af 16. juli 2008 (sag COMP/C2/38.698 — CISAC) om en procedure i henhold til artikel 81 EF og artikel 53 EØS. Nærmere bestemt har sagsøgeren bestridt Kommissionens konklusioner i den anfægtede beslutnings artikel 3, hvori det fastslås, at de territoriale afgrænsninger i de gensidige repræsentationsbemyndigelser, der blev overdraget fra et forvaltningsselskab til et andet, udgør en samordnet praksis i strid med artikel 81 EF og artikel 53 EØS.

Sagsøgeren har gjort to anbringender gældende til støtte for sine påstande.

For det første har sagsøgeren gjort gældende, at Kommissionen anlagde et urigtigt skøn, tilsidesatte artikel 81 EF samt tilsidesatte sin begrundelsespligt i henhold til artikel 253 EF ved at fastslå, at den parallelle territoriale afgrænsning i de aftaler om gensidig repræsentation, som sagsøgeren og de øvrige CISAC-medlemmer indgik, er et resultat af samordnet praksis. Sagsøgeren har gjort gældende, at de beviser, som Kommissionen har fremlagt, er utilstrækkelige til at godtgøre, at den parallelle adfærd ikke er resultat af normale konkurrencemæssige forhold, men udgør en sådan praksis. Sagsøgeren har endvidere gjort gældende, at tilstedeværelsen af afgrænsningsklausulen i alle dens gensidige aftaler kan begrundes i medlemmernes interesse heri.

For det andet og subsidiært har sagsøgeren gjort gældende, at i modsætning til den anfægtede beslutnings konklusioner er den territoriale afgrænsning, som blev foretaget af CISAC-selskaberne i deres aftaler om gensidige repræsentation, ikke konkurrencebegrænsende i henhold til artikel 81, stk. 1 EF, idet den vedrører en form for konkurrence, der ikke nyder beskyttelse. Såfremt den påståede samordnede praksis imidlertid skulle blive anset for at begrænse konkurrencen, har sagsøgeren gjort gældende, at den ikke kan anses for ulovlig eller at tilsidesætte artikel 81, stk. 1 EF, da den er nødvendig og står i et rimeligt forhold til det lovlige mål at beskytte de rettigheder, der indehaves af selskabernes medlemmer og ophavsmænd.
—

Afgørelsen truffet af Første Appelkammer ved Kontoret for Harmonisering i det Indre Marked den 17. juli 2008 i sag nr. R0666/2008-1 over for sagsøgeren annulleres.
DA Den Europæiske Unions Tidende C 313/41

Sag anlagt den 29. september 2008 — SPA mod Kommissionen

(Sag T-417/08)

(2008/C 313/74)

Processprog: engelsk

Parter

Sagsøger: Sociedade Portuguesa de Autores CRL (SPA) (Lissabon, Portugal) (ved lawyer M. Favart)

Sagsøgte: Kommissionen for De Europæiske Fællesskaber

Sagsøgerens påstande

— Artikel 3 i Kommissionens beslutning af 16. juli 2008 om en procedure i henhold til artikel 81 EF og artikel 53 EØS (sag COMP/C2/38.698 — CISAC) annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med sit søgsmål har sagsøgeren i henhold til artikel 230 EF nedlagt påstand om delvis annullation af Kommissionens beslutning K(2008) 3435 endelig udg. af 16. juli 2008 (sag COMP/C2/38.698 — CISAC) om en procedure i henhold til artikel 81 EF og artikel 53 EØS. Nærmere bestemt har sagsøgeren bestridt Kommissionens konklusioner i den anfægtede beslutnings artikel 3, hvori det fastslås, at de territoriale afgrænsninger af de gensidige repræsentationsbemyndigelser, som et forvaltningsselskab gav et andet, udgør samordnet praksis i strid med artikel 81 EF og artikel 53 EØS.

Søgsmålsgrundende og de væsentligste argumenter, som sagsøgeren har påberåbt sig, er identiske med dem, der er påberåbt i sag T-415/08, IMRO mod Kommissionen.
DA Den Europæiske Unions Tidende C 313/42

Sag anlagt den 29. september 2008 — LATGA-A mod Kommissionen

(Sag T-419/08)

(2008/C 313/76)

Processprog: engelsk

Parter

Sagsøger: Lietuvos Autorių Teisių Gynimo Asociacijos Agentūra LATGA-A (Vilnius, Litauen) (ved lawyer M. Favart)

Sagsøgt: Kommissionen for De Europæiske Fællesskaber

Sagsøgerens påstande

— Artikel 3 i Kommissionens beslutning af 16. juli 2008 om en procedure i henhold til artikel 81 EF og artikel 53 EØS (sag COMP/C2/23.698 — CISAC) annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med sit søgsmål har sagsøgeren i henhold til artikel 230 EF nedlagt påstand om delvis annullation af Kommissionens beslutning K(2008) 3435 endelig udg. af 16. juli 2008 (sag COMP/C2/38.698 — CISAC) om en procedure i henhold til artikel 81 EF og artikel 53 EØS. Nærmere bestemt har sagsøgeren bestridt Kommissionens konklusioner i den anfægtede beslutnings artikel 3, hvori det fastslås, at de territoriale afgrænsninger af de gensidige repræsentationsbemyndigelser, som et forvaltningsselskab gav et andet, udgør samordnet praksis i strid med artikel 81 EF og artikel 53 EØS.

Søgsmålsgrundende og de væsentligste argumenter, som sagsøgeren har påberåbt sig, er identiske med dem, der er påberåbt i sag T-415/08, IMRO mod Kommissionen.
DA Den Europæiske Unions Tidende C 313/49

Sag anlagt den 29. september 2008 — FIFA mod KHIM — Ferrero (WORLD CUP 2006)

(Sag T-444/08)

(2008/C 313/88)

Stævningen er affattet på engelsk

Parter

Sagsøger: Fédération Internationale de Football Association (FIFA) (Zürich, Schweiz) (ved D. Alexander Q.C. og barrister A. Barav, samt lawyers R. Buchel og C. Rassmann)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Ferrero OHG mbH (Stadtallendorf, Tyskland)

Sagsøgerens påstande

— Afgørelse truffet den 20. juni 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1466/2005-1) annulleres helt eller delvist.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »WORLD CUP 2006« for varer og tjenesteydelser i klasse 1, 3, 4, 5, 6, 7, 8, 9, 10, 11, 12, 14, 15, 16, 18, 20, 21, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41 og 42 — EF-varemærkeregistrering nr. 2 152 817

Indehaver af EF-varemærket: Sagsøgeren

Indgiveren af begæringen om, at EF-varemærket erklæres ugyldigt: Den anden part i sagen for appelkammeret

Annullationsafdelingens afgørelse: Afslag på begæringen om, at EF-varemærket erklæres ugyldigt

Appelkammerets afgørelse: Annullationsafdelingens afgørelse annulleres

Søgsmålsgrunde: i) Tilsidesættelse af artikel 73 og artikel 74, stk. 1, i Rådets forordning nr. 40/94 for så vidt som appelkammeret i det store og hele har baseret sin afgørelse på artikel 7, stk. 1, litra c), i Rådets forordning nr. 40/94, selv om denne bestemmelse ikke er påberåbt af den anden part i sagen for appelkammeret, og Annullationsafdelingen heller ikke har støttet sin afgørelse på den. ii) Subsidiært tilsidesættelse af artikel 7, stk. 1, litra c), i Rådets forordning nr. 40/94, da appelkammeret har undladt at foretage en helhedsbedømmelse af det registrerede EF-varemærke, der begæres erklæret ugyldigt, ud fra gennemsnitsforbrugerens synspunkt og at anvende de relevante bestemmelser med henblik på vurderingen af beskrivende karakter i forhold til de varer og/eller tjenesteydelser, der er ansøgt om varemærkeregistrering for. iii) Tilsidesættelse af artikel 7, stk. 1, litra b), i Rådets forordning nr. 40/94, eftersom appelkammeret fejlagtigt har vurderet, at det registrerede EF-varemærke, der begæres erklæret ugyldigt, mangler fornødent særpræg. iv) Tilsidesættelse af artikel 7, stk. 3, og artikel 51, stk. 2, i Rådets forordning nr. 40/94, eftersom Appelkammeret fejlagtigt har vurderet, at det registrerede EF-varemærke, der begæres erklæret ugyldigt, ikke har fået fornødent særpræg i forhold til tjenesteydelser i klasse 41.
DA Den Europæiske Unions Tidende C 313/53

Sag anlagt den 10. oktober 2008 — Kommissionen mod Acentro Turismo

(Sag T-460/08)

(2008/C 313/94)

Processprog: italiensk

Parter

Sagsøger: Kommissionen for De Europæiske Fællesskaber (ved A. Aresu og A. Caeiros, som befuldmægtigede)

Sagsøgt: Acentro Turismo SpA (Milano, Italien)

Sagsøgerens påstande

— Acentro Turismo Spa tilpligtes at betale EUR 13 497,46 som hovedstol.

— Selskabet tilpligtes at betale rente EUR 2 278,55, der forfaldt på datoen for sagens anlæg, samt morarenter, som forfalder efter datoen for sagens anlæg og indtil datoen for effektiv betaling af den skyldige hovedstol, der efterfølgende fastsættes på grundlag af den rente, som følger af italiensk ret.

— Selskabet tilpligtes at betale morarenter af de renter, der forfaldt på datoen for sagens anlæg, og som efterfølgende fastsættes på grundlag af datoen for betalingen af nævnte renter samt på grundlag af den rente, der følger af italiensk ret.

— Acentro Turismo tilpligtes at betale sagens omkostninger.

Søgsmålsgrunde og væsentligste argumenter

Med søgsmålet har Europa-Kommissionen som repræsentant for Det Europæiske Atomenergifællesskab nedlagt påstand om, at Retten pålægger det italienske selskab Acentro Turismo at betale et beløb på EUR 13 497,46 forhøjet med morarenter i henhold til de gennemførelsesbestemmelser, der er fastsat i tjenesteydelseskontrakt nr. 349-90-04 TL ISP I indgået i 1990, der havde til formål at tildele selskabet rejsebureaufunktioner på Ispras web-side.

Kommissionen har i den forbindelse gjort gældende, at selskabet Acentro ikke har betalt to fakturaer, udstedt af Kommissionen på grundlag af artikel 8 i den omstridte kontrakt, og at denne fordring er tilstrækkeligt godtgjort ved kontraktens indhold, hvorvidt fordringen er sikker, opgjort og forfalden til betaling.
DA Den Europæiske Unions Tidende C 313/39

Sag anlagt den 29. september 2008 — AKKA/LAA mod Kommissionen

(Sag T-414/08)

(2008/C 313/71)

Processprog: engelsk

Parter

Sagsøger: Autortiesību un komunicēšanās konsultāciju aģentūra/Latvijas Autoru apvienība (AKKA/LAA) (Riga, Letland) (ved lawyer M. Favart)

Sagsøgt: Kommissionen for De Europæiske Fællesskaber

Sagsøgerens påstande

— Artikel 3 i Kommissionens afgørelse af 16. juli 2008 om en procedure i henhold til artikel 81 EF og artikel 53 EØS (sag COMP/C2/38.698 — CISAC) annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med sit søgsmål har sagsøgeren i henhold til artikel 230 EF nedlagt påstand om annullation af artikel 3 i Kommissionens beslutning K(2008) 3435 endelig udg. af 16. juli 2008 om en procedure i henhold til artikel 81 EF og artikel 53 EØS (sag COMP/C2/38.698 — CISAC), hvori det påstås, at 24 af CISAC's (1) selskaber i EØS, herunder sagsøgeren, har anvendt en samordnet praksis »ved at samordne de territoriale afgrænsninger af de gensidige repræsentationsbemyndigelser, de hver især er blevet tildelt, på en måde, som begrænser en licens til hvert forvaltningsselskabs nationale område«.

De væsentligste søgsmålsgrunde og argumenter svarer til eller er identiske med dem, der er påberåbt i sag T-413/08.

(1) International Confederation of Societies of Authors and Composers (»CISAC«).
—

Afgørelse truffet den 30. juni 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1734/2007-1) og undersøgerens afgørelse af 25. september 2007 annulleres, for så vidt som der blev givet afslag på EF-varemærkeansøgning 4829321 for »lædervarer omfattet af klasse 18, tasker« i klasse 18 og »foderstof/dyrefoder og drikkelse til dyr« i klasse 31.